17.6.2022
RO
Jurnalul Oficial al Uniunii Europene
L 163/185
51. „entitate adresabilă” (reachable party) înseamnă o entitate care: (a) are atribuit un cod de identificare a entității (BIC); (b) este desemnată ca atare de un titular de TIPS DCA sau de un AS care deține un cont tehnic TIPS AS; (c) este un corespondent, un client sau o sucursală a unui titular de TIPS DCA sau un participant la un AS , sau este un corespondent, un client sau o sucursală a unui participant la un AS care deține un cont tehnic TIPS AS; și (d) este adresabilă prin intermediul TIPS și poate iniția și primi ordine de transfer de fonduri fie prin intermediul titularului de TIPS DCA sau al AS care deține un cont tehnic TIPS AS, fie direct, dacă este autorizată în acest sens de titularul de TIPS DCA sau de AS care deține un cont tehnic TIPS AS; 52. „Procedură de decontare a AS pe bază brută în timp real” (Real-time gross settlement ancillary system settlement procedure) (procedura de decontare RTGS AS) înseamnă unul dintre serviciile speciale, predefinite, pentru inițierea și decontarea ordinelor de transfer AS aferente decontării AS în RTGS DCA, subconturi și conturi tehnice RTGS AS; 53. „Cont tehnic al AS pentru decontare pe bază brută în timp real” (Real-time gross settlement ancillary system technical account) (cont tehnic RTGS AS) înseamnă un cont deținut de un AS sau de banca centrală în sistemul său component TARGET în numele AS și utilizat în contextul unei proceduri de decontare RTGS AS; 54. „solicitare de returnare” (recall request) înseamnă un mesaj de la un titular de RTGS DCA sau de la un titular de TIPS DCA prin care se solicită rambursarea unui ordin de plată decontat sau, respectiv, a unui ordin de plată instant decontat; 55. „ordin de transfer de lichiditate bazat pe reguli” (rule-based liquidity transfer order) înseamnă un ordin de transfer de lichiditate care este declanșat ca urmare a faptului că: (a) soldul unui MCA sau RTGS DCA depășește limita inferioară sau superioară predefinită; sau (b) nu sunt fonduri suficiente pentru a acoperi ordinele de plată urgente, ordinele de transfer AS sau ordinele de plată cu prioritate ridicată aferente unui RTGS DCA, aflate în coada de așteptare; 56. „grup de conturi ale băncilor de decontare” (settlement bank account group) înseamnă o listă de RTGS DCA și/sau de subconturi, stabilită în contextul decontării unui AS care utilizează procedurile de decontare RTGS AS; 57. „bancă de decontare” (settlement bank) înseamnă un titular de RTGS DCA al cărui RTGS DCA sau subcont este utilizat pentru decontarea ordinelor de transfer AS inițiate de un AS care utilizează procedurile de decontare RTGS AS; 58. „suspendare” (suspension) înseamnă blocarea temporară a drepturilor și a obligațiilor unui participant pentru o perioadă ce urmează să fie stabilită de banca centrală a participantului; 59. „Cont TARGET” (TARGET account) înseamnă orice cont deschis într-un sistem component al TARGET; 60. „sistem component al TARGET” (TARGET component system) înseamnă oricare dintre sistemele băncilor centrale care fac parte din TARGET; 61. „coordonator TARGET” (TARGET coordinator) înseamnă o persoană desemnată de către BCE pentru a asigura managementul operațional zilnic al TARGET, pentru a administra și coordona activitatea în cazul apariției unei situații anormale și pentru a coordona diseminarea informațiilor către participanți; 62. „procedură de decontare a AS aferentă serviciului de decontare a plăților instant în TARGET (TIPS)” (procedura de decontare TIPS AS) [TARGET Instant Payment Settlement (TIPS) ancillary system settlement procedure (TIPS AS settlement procedure)] înseamnă serviciul predefinit pentru inițierea și decontarea ordinelor de transfer de lichiditate și a ordinelor de plată instant aferente decontării în cadrul unui AS în conturile TIPS DCA și conturile tehnice TIPS AS; 63. „Cont tehnic al AS aferent serviciului de decontare a plăților instant în TARGET (TIPS)” [TARGET Instant Payment Settlement (TIPS) ancillary system technical account (TIPS AS technical account)] (cont tehnic TIPS AS) înseamnă un cont deținut de un AS sau de banca centrală în sistemul său component TARGET în numele AS în vederea utilizării de către AS în scopul decontării plăților instant sau a celor aproape instant în registrele proprii; 64. „manager de decontare TARGET” (TARGET settlement manager) înseamnă o persoană desemnată de către o bancă centrală din Eurosistem pentru a monitoriza funcționarea sistemului său component al TARGET; 65. „TARGET2-Securities (T2S)” [TARGET2-Securities (T2S)] înseamnă ansamblul de componente hardware, software și alte componente de infrastructură tehnică prin care Eurosistemul furnizează depozitarilor centrali de instrumente financiare (Central Securities Depository) (CSD) și băncilor centrale din Eurosistem serviciile care permit decontarea tranzacțiilor cu instrumente financiare pe principiul livrare-contra-plată în banii băncii centrale în mod centralizat, neutru și fără frontiere; 66. „disfuncționalitate tehnică a TARGET” (technical malfunction of TARGET) înseamnă orice defecțiune sau întrerupere în funcționare a infrastructurii tehnice și/sau a sistemelor informatice utilizate de sistemul component al TARGET relevant sau orice alt eveniment care face imposibilă executarea și finalizarea procesării ordinelor de transfer de fonduri în conformitate cu părțile relevante ale prezentei orientări în sistemul component al TARGET relevant.